CELEX: 22006D0157
Language: hr
Date: 2006-12-08 00:00:00
Title: Odluka Zajedničkog odbora EGP-a br. 157/2006 od 8. prosinca 2006. o izmjeni Priloga XV. (Državne potpore) Sporazumu o EGP-u

11/Sv. 089
            
            
               HR
            
            
               Službeni list Europske unije
            
            
               63
            
         22006D0157
   
               L 089/33
            
            
               SLUŽBENI LIST EUROPSKE UNIJE
            
            
               08.12.2006.
            
         
      ODLUKA ZAJEDNIČKOG ODBORA EGP-a
   br. 157/2006
   od 8. prosinca 2006.
   o izmjeni Priloga XV. (Državne potpore) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog XV. Sporazumu je izmijenjen Odlukom Zajedničkog odbora EGP-a br. 91/2006 od 7. srpnja 2006. (1).
            
         
               (2)
            
            
               Uredba Komisije (EZ) br. 1628/2006 od 24. listopada 2006. o primjeni članaka 87. i 88. Ugovora na nacionalne regionalne potpore za ulaganja (2) treba se unijeti u Sporazum,
            
         ODLUČIO JE:
   Članak 1.
   Iza točke 1.h (Odluka Komisije 2005/842/EZ) Priloga XV. Sporazumu dodaje se:
   
      „Nacionalna potpora za regionalna ulaganja
      
      
                  1.i
               
               
                  
                     32006 R 1628: Uredba Komisije (EZ) br. 1628/2006 od 24. listopada 2006. o primjeni članaka 87. i 88. Ugovora a nacionalne regionalne potpore za ulaganja (SL L 302, 1.11.2006., str. 29.).
                  U smislu ovog Sporazuma primjenjuju se odredbe Uredbe sa sljedećim prilagodbama:
                  
                              (a)
                           
                           
                              izraz ‚Komisija’ mijenja se izrazom ‚nadležno nadzorno tijelo u skladu s definicijom iz članka 62. Sporazuma o EGP-u’;
                           
                        
                              (b)
                           
                           
                              riječi ‚spojiv sa zajedničkim tržištem’ mijenjaju se riječima ‚spojiv s primjenom Sporazuma o EGP-u’;
                           
                        
                              (c)
                           
                           
                              riječi ‚nespojiv sa zajedničkim tržištem’ mijenjaju se riječima ‚nespojiv s primjenom Sporazuma o EGP-u’;
                           
                        
                              (d)
                           
                           
                              izraz ‚država članica’ mijenja se u izraz ‚država članica EZ-a ili država članica EFTA-e’. Izraz ‚države članice’ mijenja se u ‚države članice EZ-a ili države članice EFTA-e’;
                           
                        
                              (e)
                           
                           
                              izraz ‚članci 87. i 88. Ugovora o EZ-u’ mijenja se u izraz ‚članci 61. i 62. Sporazuma o EGP-u’;
                           
                        
                              (f)
                           
                           
                              izraz ‚članak 87. stavak 1.’ mijenja se u izraz ‚članak 61. stavak 1. Sporazuma o EGP-u’;
                           
                        
                              (g)
                           
                           
                              izraz ‚članak 87. stavak 3.’ mijenja se u izraz ‚članak 61. stavak 3. Sporazuma o EGP-u’;
                           
                        
                              (h)
                           
                           
                              izrazi ‚članak 87. stavak 3. točka (c)’ i ‚članak 87. stavak 3. točka (c) Ugovora o EZ-u’ mijenjaju se u ‚članak 61. stavak 3. točka (c) Sporazuma o EGP-u’;
                           
                        
                              (i)
                           
                           
                              izraz ‚članak 88. stavak 3. Ugovora’ mijenja se u izraz ‚članak 1. stavak 3. Protokola 3. uz Sporazum o nadzornom tijelu i sudu’.”
                           
                        
            
   Članak 2.
   Tekst Uredbe (EZ) br. 1628/2006 na islandskom i norveškom jeziku, koji se objavljuje u Dodatku o EGP-u Službenom listu Europske unije, vjerodostojan je.
   Članak 3.
   Ova Odluka stupa na snagu 9. prosinca 2006. pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (3).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 8. prosinca 2006.
      
         
            Za Zajednički odbor EGP-a
         
         
            Predsjednica
         
         Oda Helen SLETNES
         
      
   
   
      (1)  SL L 289, 19.10.2006., str. 31.
   
      (2)  SL L 302, 1.11.2006., str. 29.
   
      (3)  Ustavni zahtjevi nisu navedeni.